# name
Els Altimiris, enllaços i confluències entre la Tardoantiguitat i l'Alta Edat Mitjana

# metadata.dc.description.abstract[].value
El jaciment dels Altimiris es troba situat al cim d'un contrafort a la cara nord del Montsec d'Ares, al seu extrem oest, damunt mateix del congost de Mont-rebei, per on circula el riu Noguera Ribagorçana que marca el límit entre les actuals províncies de Lleida i Osca. El punt més alt se situa a 867 metres sobre el nivell del mar i les seves coordenades UTM són: X: 31 308715E; Y: 46661326N. La seva extensió aproximada és d'uns 9.345 m2, segons els resultats de l'aixecament topogràfic, i presenta una forma més o menys triangular delimitada per dues cingleres, pels seus costats nord-est i sud-oest, que es van apropant fins al vèrtex del triangle on trobem el pas de Santa Cecília. Aquest consisteix en un estret corredor d'uns 15 metres de llargada delimitat per parets de roca d'uns 10 metres d'alçària, situat a l'extrem sud del jaciment. La base del triangle la constitueix un mur de tancament, que s'intueix dins de la massa boscosa i que interpretem com una muralla, mur que discorre de cingle a cingle i té una llargada aproximada d'uns 80 metres.

# metadata.dc.rights[].value
cc-by (c) Sancho i Planas, Marta et al., 2010

# metadata.dc.source[].value
Articles publicats en revistes (Història i Arqueologia)

# metadata.dc.title[].value
Els Altimiris, enllaços i confluències entre la Tardoantiguitat i l'Alta Edat Mitjana